Πέτρος Μπαγκαλιάνης

Ο **Πέτρος Μπαγκαλιάνης** (γεννημένος στις 6 Φεβρουαρίου 2001, στη Νέα Καλλικράτεια) είναι Έλληνας επαγγελματίας ποδοσφαιριστής, οποίος αγωνίζεται ως κεντρικός αμυντικός για την Αλεμάνια Άαχεν.

## Ποδοσφαιρική καριέρα
Ο Μπαγκαλιάνης ξεκίνησε την ενασχόλησή του από τον τοπική ομάδα της γενέτειράς του και γρήγορα το ταλέντο του εκτιμήθηκε από τους ανθρώπους του Άρη Θεσσαλονίκης, οι οποίοι τον ενέταξαν στα αναπτυξιακά τμήματα του συλλόγου. Ο Μπαγκαλιάνης διακρίθηκε εξαρχής για το μεστό και δυναμικό τρόπο που αγωνίζονταν και καθιερώθηκε πολύ γρήγορα ως δεξιοπόδαρος κεντρικός αμυντικός σε όλες τις ηλικιακές ομάδες του Άρη, στις οποίες αγωνίστηκε. Tον Αύγουστο του 2018, οι κόποι του ανταμείφτηκαν καθώς υπέγραψε το πρώτο, τριετούς διάρκειας, επαγγελματικό του συμβόλαιο με τον Άρη. . 

Ο τότε προπονητής της ομάδας, ο Πάκο Ερρέρα διέκρινε το ταλέντο του και τον έβαλε να προπονείται μεν πρώτη ομάδα του Άρη χωρίς πάντως να καταγράψει κάποια συμμετοχή σε επίσημο αγώνα. Τη σεζόν 2019/20 υπήρξε αναντικατάστατο στέλεχος της Κ19 του Άρη, χάνοντας μόλις 4 αγώνες φέτος, στους οποίους βρισκόταν στην αποστολή της πρώτης ομάδας.

Τη σεζόν 2020/21, με προπονητή τον Μίχαελ Ένινγκ, ο Μπαγκαλιάννη αγωνίστηκε συνολικά σε επτά ματς, πραγματοποιώντας το επαγγελματικό του ντεμπούτο στα play off της Super League κόντρα στον ΟΦΗ . Λίγες ημέρες αργότερα σημείωσε και το πέτυχε το παρθενικό επαγγελματικό του γκολ, καθώς με εξαιρετική κεφαλιά στο 87΄, διαμόρφωσε το τελικό 2-4, στην ήττα του ΑΡΗ από τον Ολυμπιακό. Μάλιστα το γκολ αυτό τιμήθηκε ως το καλύτερο γκολ σε 6η και 7η αγωνιστική των play off.

To καλοκαίρι του 2021 ο Μπαγκαλιάνης αποχαιρέτησε τον Άρη μετά από 13 ολόκληρα χρόνια παρουσίας την ομάδα, υπενθυμίζοντας πως από μικρό παιδί είχε όνειρο να αγωνιστεί στον Άρη, όντας οπαδός του. 
Με τον Άρη κατέγραψε συνολικά 16 επίσημες εμφανίσεις (15 συμμετοχές στο Πρωτάθλημα και 1 στο Κύπελλο Ελλάδας), σημειώνοντας και 1 τέρμα.

Το καλοκαίρι του 2021 αποκτήθηκε με ελεύθερη μεταγραφή από τον Ολυμπιακό και αγωνίστηκε με τον Ολυμπιακό B στο πρωτάθλημα της Super League 2 όπου κατέγραψε 25 συμμετοχές, 1 γκολ και 1 ασίστ.

Τον Ιούλιο του 2002 παραχωρήθηκε δανεικός για ένα εξάμηνο στα Γιάννινα, όπου κατέγραψε 8 συμμετοχές.Στις 12 Ιανουαρίου 2023 επέστρεψε στον Ολυμπιακό Β.

Στις 27 Αυγούστου 2024, ο Μπαγκαλιάνης υπέγραψε συμβόλαιο συνεργασίας διάρκειας 1+1 έτους με τη Σταλ Μίετσελ.

Στις 29 Ιανουαρίου 2025, ο Μπαγκαλιάνης υπέγραψε συμβόλαιο οκτώ μηνών με την ΑΕ Λάρισας. 

Σιτς 8 Ιανουαρίου 2026, οι «βυσσινί» ανακοίνωσαν την από κοινού λύση της συνεργασίας τους με τον Μπαγκαλιάνη.  Αμέσως μετά υπέγραψε συμβόλαιο συνεργασίας με την γερμανική Αλεμάνια Άαχεν.

## Διακρίσεις
**Olympiacos**
*Super League: Σούπερ Λίγκα 2021–22
## Εθνικές ομάδες
Ο Μπαγκαλιάνης έχει αγωνιστεί με την Εθνική Ελλάδας Κ-21. . Πιο συγκεκριμένα αγωνίστηκε στις 13 Οκτωβρίου 2020, στην ήττα της Ελλάδας από την Εθνική Κροατίας Κ-21 με 1-0 
## Παραπομπές

## Πηγές
*Προφίλ Π. Μπαγκαλιάνη στο transfermarkt.gr
*Προφίλ Π. Μπαγκαλιάνη στο superleague.sportsdata.gr 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σταλ Μιέλετς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Αλεμάνια Άαχεν
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πολωνία
Κατηγορία:Ξένοι ποδοσφαιριστές στη Γερμανία